***ՊԱՅՄԱՆԱԳԻՐ N***

***ԿԱՀՈՒՅՔԻ ՊԱՏՐԱՍՏՄԱՆ ԵՎ ՏԵՂԱԴՐՄԱՆ ԱՇԽԱՏԱՆՔՆԵՐԻ***

ք. Երևան « » 20 թ.

« » ՍՊ ընկերությունը (այսուհետ` Պատվիրատու), ի դեմս ընկերության տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության կանոնադրության հիման վրա, մի կողմից, և « » ՍՊ ընկերությունը (այսուհետ` Կատարող), ի դեմս ընկերության տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության կանոնադրության հիման վրա, մյուս կողմից (միասին հիշատակվելու դեպքում՝ Կողմեր, առանձին՝ Կողմ), կնքեցին սույն պայմանագիրը (այսուհետ նաև` Պայմանագիր) հետևյալի մասին.

1. **ՊԱՅՄԱՆԱԳՐԻ ԱՌԱՐԿԱՆ**

1.1. Պայմանագրով Կատարողը, Պատվիրատուի հանձնարարությամբ, պարտավորվում է պատրաստել և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում տեղակայել Պայմանագրի Հավելվածով նախատեսված Կահույքագործական արտադրանքը (այսուհետ՝ Աշխատանք), իսկ Պատվիրատուն պարտավորվում է ընդունել Աշխատանքի արդյունքը և հատուցել Կատարողին Պայմանագրով սահմանված կարգով:

1.2. Պայմանագրի Հավելվածով բերված են պատրաստվող Կահույքագործական արտադրանքի բաղադրատարրերի (կոմպլեկտի), դրանց քանակների, հարաչափերի, ինչպես նաև՝ օգտագործվող նյութերի վերաբերյալ անհրաժեշտ մասնագիտական տվյալները (պատրաստվող Կահույքագործական արտադրանքի տեխնիկական բնութագիրը): Հավելվածը հանդիսանում է Պայմանագրի անբաժանելի մասը:

1.3. Կահույքագործական արտադրանքի պատրաստման համար անհրաժեշտ բոլոր նյութերն ապահովում է Կատարողը՝ իր միջոցների հաշվին:

1.4. Կահույքագործական արտադրանքի պատրաստման համար անհրաժեշտ մարդկային ռեսուրսները (այդ թվում նաև՝ մասնագետներին) ներգրավում է Կատարողը՝ իր միջոցների հաշվին՝ վերջիններիս գործողությունների համար մնալով պատասխանատու Պատվիրատուի առաջ:

1.5. Կահույքագործական արտադրանքի տեղափոխումը և (կամ) տեղադրումը Պայմանագրի 1.1 կետով նշված վայրում (Տեղակայման վայր) իրականացվում է Կատարողի կողմից և վերջինիս միջոցների հաշվին:

1.6. Ելնելով Պայմանագրի Հավելվածով նախատեսված Կահույքագործական արտադրանքի (դրա առանձին տարրերի) չափերը Տեղակայման վայրի իրական (փաստացի) չափերի հետ համապատասխանեցնելու հանգամանքից՝ Կատարողը պարտավորվում է կազմակերպել Տեղակայման վայրի լրացուցիչ չափագրում՝ ինչը թույլ կտա Կատարողին չափագրման արդյունքում հասկանալու Պայմանագրի Հավելվածով նախատեսված Կահույքագործական արտադրանքի առանձին բաղադրատարրերի չափերի փոփոխությունը (եթե առկա կլինի չափերի փոփոխություն): Ամեն դեպքում, Կատարողը պարտավոր է Կահույքագործական արտադրանքը (դրա առանձին տարրերը) գծագրել և պատրաստել այն հաշվարկով, որպիսի հնարավոր լինի դրա (դրանց) տեղակայումը Տեղակայման վայրում՝ անկախ այն հանգամանքից, որ Տեղակայման վայրի կառուցման արդյունքում կարող է տեղի ունենալ Կահույքագործական արտադրանքի (դրա առանձին տարրերի) չափերի շեղում Պայմանագրի Հավելվածով նախատեսված Կահույքագործական արտադրանքի առանձին բաղադրատարրերի չափերից: Ընդ որում, սույն կետով նախատեսված՝ Կահույքագործական արտադրանքի ամբողջ ծավալի մինչև \_\_\_ ( ) տոկոս շեղումը չի կարող հանգեցնել Կողմերից որևէ մեկի պահանջով Պայմանագրի գնի վերանայման:

1.7. եթե Պայմանագրի Հավելվածով նախատեսված ներքոնշյալ նյութերը հնարավոր չլինի ձեռք բերել դրանք՝ ՀՀ շուկայում չվաճառվելու պատճառով, ապա Կատարողը կարող է

* EGGER FS01 ST2 նյութը փոխարինել EVOGLASS ALUMINUM MDF նյութով․
* FUNDERMAX 0880 SU նյութը փոխարինել EGGER laminate նյութով․
* [FRAME Homapal 451 BRU SHED BRONZE](https://www.google.com/search?q=FRAME+Homapal+451+BRU+SHED+BRONZE&tbm=isch&source=univ&sa=X&ved=2ahUKEwj_v9HF3J_hAhVixKYKHWvYC0AQsAR6BAgJEAE) նյութը փոխարինել [Evoglass](https://www.google.com/search?q=EGGER+f571+ST2&tbm=isch&source=univ&sa=X&ved=2ahUKEwie_fL63J_hAhUKXRUIHUDPBMsQsAR6BAgJEAE) alluminium inox նյութով:

### 1.8. Պայմանագրի 1.1 կետով նախատեսված Աշխատանքների կատարման վերջնաժամկետ է սահմանվում Տեղակայման վայրի ներքին հարդարման շինմոնտաժային աշխատանքներն ամբողջությամբ ավարտված լինելու վերաբերյալ Պատվիրատուի կողմից Կատարողին տեղեկացնելու (գրավոր կամ բանավոր) օրվան հաջորդող \_\_\_\_\_ ( ) օրը ներառյալ:

1.9. Աշխատանքների ավարտի վերաբերյալ Կատարողի տեղեկացումը ստանալուց հետո Պատվիրատուն պարտավոր է անմիջապես սկսել կատարված Աշխատանքի ընդունման գործընթացը՝ Պայմանագրի 1.10 կետով սահմանված կարգով:

1.10. Աշխատանքի հանձնումը և ընդունումը կատարվում է Պայմանագրի 1.8 կետով նշված տեղեկացումը տրվելու օրվանից հաշված \_\_\_\_\_ ( ) աշխատանքային օրվա ընթացքում, որի արդյունքում սույն ենթակետով նշված ժամկետի վերջին օրվա դրությամբ կազմվում է Աշխատանքների ընդունման-հանձնման ակտ (այսուհետ՝ Ակտ):

1.11. Ակտի՝ երկկողմանի ստորագրված լինելը հանդիսանում է Աշխատանքները պատշաճ կարգով կատարված լինելու prima facie ապացույց:

1.12. Կողմերը գալիս են համաձայնության, որ Աշխատանքի արդյունք Կահույքագործական արտադրանքի (դրա առանձին տարրերի) նկատմամբ սահմանվում է երաշխիքային ժամկետ՝ 1 (մեկ) տարի ժամկետով` սկսած Ակտի կազմման ամսաթվից: Ընդ որում, Աշխատանքի արդյունքի որակի երաշխիքը տարածվում է Աշխատանքի ամբողջ արդյունքի վրա:

**2. ՊԱՅՄԱՆԱԳՐԻ ԳԻՆԸ, ՀԱՇՎԱՐԿՄԱՆ ԵՎ ՎՃԱՐՄԱՆ ԿԱՐԳԸ**

2.1. Պայմանագրի ընդհանուր գինը Կողմերի փոխադարձ համաձայնությամբ սահմանվում է \_\_\_\_\_\_\_\_\_\_\_\_\_ ( ) ՀՀ դրամ (ներառյալ հարկերը), որը Կատարողին է վճարվում ՀՀ դրամով, անկանխիկ եղանակով՝ Պայմանագրում նշված կամ Հաշվարկային փաստաթղթով նշված բանկային հաշվեհամարին փոխանցում կատարելու միջոցով, հետևյալ կարգով.

* \_\_\_\_\_\_\_\_\_\_\_\_\_\_\_\_\_\_ ( ) ՀՀ դրամը՝ որպես կանխավճար, վճարվում է մինչև 20 թվականի \_\_\_\_\_\_\_\_\_\_\_\_\_  -ը,
* \_\_\_\_\_\_\_\_\_\_\_\_\_\_\_\_\_\_ ( ) ՀՀ դրամ մնացյալ գումարը վճարվում է Ակտի կազմման օրվանից հաշված \_\_\_ ( ) բանկային օրվա ընթացքում:

2.3. Կատարողը պարտավոր է դուրս գրել Հաշվարկային փաստաթուղթը Ակտի կազմման օրվանից հաշված \_\_\_\_ ( ) բանկային օրվա ընթացքում:

**3. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

*3.1. Կատարողը`*

* պարտավոր է Աշխատանքը կատարել անձամբ` իր սեփական միջոցներով, իր գործիքներով և սարքավորումներով, իսկ անհրաժեշտության դեպքում՝ ներգրավել երրորդ անձանց կամ հրավիրելով այլ մասնագետների․
* պարտավոր է օգտանգործել Կահույքագործական արտադրանքի տեխնիկական բնութագրով նախատեսված նյութերը, բացառությամբ Պայմանագրի 1.7 կետով նշված դեպքերի․
* երաշխավորում է, որ ունի համապատասխան մասնագիտական գիտելիքներ Աշխատանքը պատշաճ կերպով կատարելու համար․
* երաշխավորում է, որ կդրսևորի առավելագույն փութաջան վերաբերմունք Պատվիրատուի գույքի նկատմամբ, իսկ մեղավորությամբ վնասման դեպքում` կհատուցի դրա արժեքը․
* իրավունք ունի Պատվիրատուից պահանջել կատարելու Պայմանագրի 2.1 կետով նախատեսված վճարման պարտականությունը, իսկ չկատարելու դեպքում՝ պահանջելու տուժանքի վճարում` կետանցի յուրաքանչյուր  օրվա համար վճարման ենթակա գումարի \_\_\_\_\_ ( ) տոկոսի չափով:

*3.2. Պատվիրատուն`*

* իրավունք ունի հետևել Աշխատանքի ընթացքին` առանց միջամտելու Կատարողի մասնագիտական գործունեությանը․
* իրավունք ունի Պայամանագրի 1.8 կետով նշված ժամկետում Աշխատանքի արդյունքը ընդունման համար պատրաստ չլինելու դեպքում` համամասնորեն պակասեցնելու Աշխատանքի արժեքը` յուրաքանչյուր ուշացված օրվա համար` Պայմանագրի գնի \_\_\_\_\_ ( ) տոկոսի չափով:

**4. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)**

4.1. Սույն պայմանագրով նախատեսված պարտավորություններն ամբողջությամբ կամ մասնակիորեն չկատարելու կամ ոչ պատշաճ կատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է սույն պայմանագիրը կնքելուց հետո, և որը Կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը:

4.2. Անհաղթահարելի ուժի ի հայտ գալու դեպքում Կողմերի պարտավորությունների կատարման ժամկետները հետաձգվում են այդ հանգամանքների և դրանց հետևանքների գործողության ժամանակին համապատասխան: Կողմը, որի համար վերոհիշյալ պատճառներով սույն պայմանագրով պարտավորությունների կատարումն անհնարին է դարձել, պարտավոր է գրավոր տեղեկացնել մյուս Կողմին նման հանգամանքների ի հայտ գալու և Պայմանագիրը վերանայելու մասին \_\_\_\_ ( ) շաբաթվա ընթացքում: Ընդ որում, ֆորս-մաժորային հանգամանքը պետք է հաստատված լինի իրավասու մարմնի կողմից տրված համապատասխան փաստաթղթերով:

4.3. Եթե անհաղթահարելի ուժի ազդեցությունը շարունակվում է \_\_\_ ( ) ամիս և ավելի, Կողմերը պետք է լուծեն սույն պայմանագրով պարտավորությունների հետագա կատարման հնարավորության կամ դրա լուծման հարցը, ինչի մասին Կողմերը ստորագրում են առանձին լրացուցիչ համաձայնագիր:

**5. ՎԵՃԵՐԻ ԼՈՒԾՄԱՆ ԿԱՐԳԸ**

5.1. Կողմերի միջև ծագող՝ Պայմանագրի դրույթների մեկնաբանման և (կամ) կիրառման հետ կապված վեճերը կարգավորվում են, առաջին հերթին, բանակցություններ վարելու ու խորհրդակցություններ անցկացնելու միջոցով:

5.2. Եթե Կողմերը խորհրդակցությունների ու բանակցությունների միջոցով չեն կարգավորում վեճը դրանց անցկացման վերաբերյալ վեճի մի Կողմից վեճի մյուս Կողմին հասցեագրված գրավոր դիմումը ներկայացնելու օրվանից հետո \_\_\_ ( ) օրացուցային օրվա ընթացքում, ապա վեճը ենթակա է լուծման դատական կարգով։

5.3. Պատվիրատուի և Կատարողի միջև Աշխատանքների թերությունների կամ դրանց պատճառների հետ կապված վեճ առաջանալու դեպքում ցանկացած Կողմի պահանջով կարող է նշանակվել փորձաքննություն, որի ծախսերը կրում է փորձաքննություն պահանջած Կողմը, իսկ եթե փորձաքննությունը նշանակվել է երկու Կողմի համաձայնությամբ, ապա ծախսերը նրանց միջև բաշխվում են հավասարաչափ:

**6. ԱՅԼ ԴՐՈՒՅԹՆԵՐ**

6.1. Պայմանագրով նախատեսված պարտավորություների չկատարման կամ ոչ պարշաճ կատարման դեպքում Կողմը, որի մեղքով կատարվել է խախտումը, պարտավորվում է փոխհատուցել մյուս Կողմին պատճառված իրական վնասը:

6.2. Պայմանագրի ցանկացած փոփոխություն և լրացում հանդիսանում է սույն պայմանագրի անբաժանելի մասը և վավեր է, եթե կատարված է գրավոր և ստորագրված Կողմերի կամ նրանց լիազոր ներկայացուցիչների կողմից:

6.3. Բոլոր այն հարցերը, որոնք չեն կարգավորվում Պայմանագրով, կարգավորվում են ՀՀ գործող օրենսդրությամբ:

6.4. Պայմանագրի գործողությունը կարող է վաղաժամկետ դադարեցվել Կողմերի փոխադարձ համաձայնությամբ` այդ մասին առնվազն \_\_\_ ( ) օրացուցային օր առաջ գրավոր տեղեկացնելով մյուս Կողմին և հատուցելով նրան պատճառված իրական վնասը:

6.5. Պայմանագիրն ինքնաբերաբար լուծված կհամարվի Կողմերի կողմից Պայմանագրով ստանձնած հանդիպական կամ այլ պարտավորությունները ամբողջությամբ կատարված լինելու պահից:

**7. ԵԶՐԱՓԱԿԻՉ ԴՐՈՒՅԹՆԵՐ**

7.1. Պայմանագիրը ուժի մեջ է մտնում երկկողանի կնքելու (ստորագրելու) պահից և գործում է մինչև Կողմերի ստանձնած պարտավորությունների լրիվ ծավալով կատարումը:

7.2. Պայմանագիրը կազմված է հայերեն լեզվով, հավասարազոր իրավաբանական ուժ ունեցող 2 (երկու) օրինակից` յուրաքանչյուր կողմին մեկական օրինակ:

**8. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՊԱՏՎԻՐԱՏՈՒ** | **ԿԱՏԱՐՈՂ** |
| **Ընկերության անվանումը** | **Ընկերության անվանումը** |
| **Հասցե՝** | **Հասցե՝** |
| **ՀՎՀՀ՝** | **ՀՎՀՀ՝** |
| **Բանկ՝** | **Բանկ՝** |
| **Հ/Հ՝** | **Հ/Հ՝** |
| **Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Կ․Տ․** | **Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Կ․Տ․** |

***Հավելված***

***  \_\_\_\_\_\_\_\_\_\_\_\_\_\_ 20 թ. կնքված***

***N \_\_\_\_ պայմանագրի***

**տեխնիկական բնութագիր**

**Կահույքագործական արտադրանքի**

|  |  |
| --- | --- |
| **ՊԱՏՎԻՐԱՏՈՒ** | **ԿԱՏԱՐՈՂ** |